ai4bharat/Pralekha huggingface dataset:
کامرس اور صنعت کی وزارتہ
ہندوستان نے یونان میں تھیسالونیکی بین الاقوامی میلے میں شرکت کی
نئی دہلی،09؍ستمبر2019:صنعت و تجارت کے وزیر مملکت ہردیپ سنگھ پوری کی زیر قیادت ایک ہندوستانی وفد نے حال ہی میں یونان میں 84ویں تھیسالونیکی بین الاقوامی میلہ  میں حصہ لیا۔ سینئر اہلکار ، تاجران اور معروف ہندوستانی صنعت کار اس وفد کا حصہ تھے۔
ہندوستان نے 84ویں ٹی آئی ایف میں اعزازی ملک کے طورپر شرکت کی۔نیو انڈیا پویلین کا افتتاح ہیلنک ریپبلک کے وزیر اعظم جناب کیریا کوس مٹسوٹاکیس اور صنعت و تجارت کے وزیر مملکت جناب ہردیپ سنگھ پوری نے 7ستمبر 2019ء کو کیا۔صنعت و تجارت کے وزیر مملکت نے تجارتی میلے کے دوران پریس سے بھی گفتگو کی اور یونان، نیز جنوب مشرقی یوروپ کے وسیع خطے میں ہندوستانی کاروبار کے فروغ کے امکانات کو نمایاں کیا، تاکہ دونوں ملکوں کے درمیان تجارتی تعلقات کو مضبوط کیا جاسکے۔
ہردیپ سنگھ پوری نے کہا کہ توقع ہے کہ 2025ء تک بھارت کی معیشت 5ٹریلین امریکی ڈالر تک پہنچ جائے گی اور یہ دنیا کی سب سے بڑی معیشتوں میں سے ایک ہوگی۔انہوں نے کہا کہ یوروپی یونین ، یوروزون اور بین الاقوامی تنظیموں کا رُکن یونان ٹیکنالوجی، ایرواسپیس ، فارماسیوٹکلز، زرعی پیداوار اور ڈبہ بندی، جہاز رانی، سیاحت، کانکنی، خوراک اور ثقافت جیسےاہم شعبوں میں ہندوستانی کمپنیوں کے لئے یوروپ ایک کنٹری –ہب بن سکتا ہے۔
صنعت و تجارت کے وزیر مملکت نے کہا کہ آج ہندوستان انجینئرنگ ، ٹیکنالوجی، خلائی پروگرام اورمیڈیکل سرجری اورعلاج و معالجے کے شعبے میں تازہ ترین ترقی ، اپنی خوشحال وراثت ، ثقافت، ٹیکسٹائلز ، آیوروید، یوگا اور اپنے رنگ برنگے پکوانوں کے لئے جانا جاتا ہے۔
ہردیپ سنگھ پوری نے کہا کہ ہندوستان سرمایہ کاری کا خیر مقدم کرتا ہے اور ٹیکنالوجی ، جدت طرازی اور سائنس کے شعبوں میں ہوئی عالمی ترقیات کے ضمن میں اپنا قائدانہ کردار ادا کرر ہا ہے۔ گلوبل اینوویشن انڈیکس-2019ء میں ہندوستان میں 52واں مقام حاصل کیا ہے۔جدت طرازی کا کلچر اب مرکزی مقام حاصل کرچکا ہے اور ہندوستان عالمی دانشورانہ اثاثہ جات تنظیم جیسی بین الاقوامی تنظیموں کے ساتھ سرگرمی کے معاملات کر رہا ہے۔وزیر موصوف نے کہا کہ بھارت سرکار ملک کو جلد ہی چوٹی کی 25جدت طراز معیشتوں کے گروپ میں شامل کرانے کے لئے کام کررہی ہے۔
ٹی آئی ایف ستمبر2019ء فیئر میں حکومت ہند کی صنعت و تجارت ، الیکٹرونکس و اطلاعاتی ٹیکنالوجی اور سیاحت کی وزارتوں کے اہلکاروں اور یونان میں ہندوستانی سفارت خانہ، بین الاقوامی تجارتی فروغ تنظیم، انڈیا برانڈ ایکوئٹی فاؤنڈیشن اور کنفیڈریشن آف انڈین انڈسٹری کے افسران کے ساتھ ساتھ معروف ہندوستانی صنعت کاروں نے شرکت کی۔
ٹی آئی ایف میلے کے دوران نمائش کاروں کی ایک بڑی تعداد نے شرکت کی، جن میں ہندوستانی خلائی تحقیق کا ادارہ ، نیشنل تھرمل پاور کارپوریشن ، ایگریکلچر پروڈیوس ایکسپورٹ ڈیولپمنٹ اتھارٹی، بہت چھوٹی، چھوٹی اور اوسط درجے کی کمپنیوں کے شعبے ،ٹائلس اینڈ سیریمکس انڈسٹری سے متعلق کمپنیاں اور راجستھان ، مراد آباد اور جموں و کشمیرکے دستکار شامل ہیں۔
سٹرک ٹرانسپورٹ اور شاہراہوں کی وزارت
جناب نتن گڈکری کی سرکاری اور نجی ساجھے داری میں پیشہ ورانہ طور پر منظم برقی عوامی نقل و حمل کا نظام قائم کرنے پر زور دیا
سڑکوں پر نقل و حمل اور شاہراہوں کے مرکزی وزیر جناب نتن گڈکری نے کہا ہے کہ برقی عوامی نقل و حمل کا نظام خاصہ مقبول ہو گا۔ ماحول دوست اور صحت مند نقل و حمل کے لئے پائیدار اور اختراعی سرمایہ کاری پر بین الاقوامی کانفرنس ’اِنسائٹ 2022‘ سے خطاب کرتے ہوئے انہوں نے کہا کہ اگر عمل آوری کے لئے کوئی صحیح ماڈل موجود ہو تو سرمایہ کاری کوئی مسئلہ نہیں ہے۔ انہوں نے کہا کہ ذاتی گاڑیوں کے استعمال کی حوصلہ شکنی کے لئے کوششیں کی جائیں۔ لندن کے نقل و حمل کے ماڈل کی تعریف کرتے ہوئے وزیر موصوف نے کہا کہ لوگ کم اخراجاتی شرح پر زیادہ آرام چاہتے ہیں۔ انہوں نے بسوں میں فزیکل ٹکٹ سسٹم کی جگہ کارڈ یا کیو آر کوڈ پر والے انٹری ایگزٹ سسٹم کے استعمال کی تجویز پیش کی تاکہ بس کارپوریشنوں کو ہونے والے نقصانات کو روکا جا سکے اور آسان سفر کو فروغ دیا جا سکے۔
انہوں نے اس بات پر زور دیا کہ الیکٹرک بسوں کے آنے سے آلودگی میں کمی آئے گی اور ہم ڈیزل اور خام تیل کی درآمد کو بھی کم کر پائیں گے۔
جناب گڈکری نے کہا کہ ہم 15 لاکھ کروڑ کی آٹوموبائل انڈسٹری بنانے کی کوشش کر رہے ہیں۔ اس لئے کہ یہ وہ صنعت ہے جس میں روزگار کے زیادہ امکانات ہیں۔ ملک میں 4 کروڑ ملازمتیں پیدا ہوں گی۔ مزید یہ کہ اس صنعت نے ریاستی اور مرکزی حکومتوں کو زیادہ سے زیادہ ریونیو دیا ہے۔
وزیر موصوف نے سی ای ایس ایل کو 5450 ای-بسوں کے ٹینڈر کے لئے مبارکباد دی جو دنیا میں سب سے بڑی کھیپ ہے۔ انہوں نے کہا کہ 50000 ای-بسوں کے بجائے 5 لاکھ بسوں کا نشانہ مقرر کیا جانا چاہیے۔ جناب گڈکری نے کہا کہ ماحول دوست ہائیڈروجن نقل و حرکت کا مستقبل ہے۔ انہوں نے کہا کہ معاشی استحکام اور پائیدار ترقی کے لئے نقل و حمل کے شعبے میں متبادل ایندھن، نئی ٹیکنالوجیز اور اختراعی ایجادات لازمی طور پر سامنے لائی جائیں۔
کابینہ
کابینہ نے جموں و کشمیر ریزرویشن ترمیمی آرڈی نینس 2019 کو منظوری دی
نئی دہلی، 28 فروری ۔ وزیراعظم جناب نریندر مودی کی صدارت میں مرکزی کابینہ نےجموں و کشمیر ریزرویشن ترمیمی آر ڈی نینس 2019 کو منظوری دے دی ہے۔یہ بین الاقوامی سرحد کے آس پاس کے علاقوں میں رہنے والے لوگوں کو حقیقی کنٹرول لائن کے آس پاس کے علاقوں میں رہنے والوں لوگوں کے برابر ریزرویشن کے دائرے کے اندر لانے کے لئے جموں و کشمیر ریزرویشن قانون 2004 میں ترامیم کی گنجائش فراہم کرتا ہے۔
اثر:
ایک بار آرڈی نینس جاری ہوجائے گا تو اس سے بین الاقوامی سرحد کے آس پاس کے علاقوں میں رہنے والے افراد کو حقیقی کنٹرول لائن کے آس پاس کے علاقوں میں رہنے والے لوگوں کے برابر ریزرویشن کے دائرے کے اندر لانے کی راہ ہموار ہوگی۔
پس منظر:
اقتصادی اعتبار سے کمزور طبقوں کے لئے دس فی صد ریزرویشن جموں و کشمیر میں بھی قابل اطلاق بنایا گیا ہے۔ اس سے جموں و کشمیر کے نوجوانوں کے لئے ریاست کی سرکاری ملازمتیں ریزرو کرنے کا راستہ ہموار ہوگا جو کسی بھی مذہب یا ذات سے تعلق رکھتے ہیں یا وہ معاشی اعتبار سے کمزور طبقوں سے تعلق رکھتے ہیں۔ قابل ذکر ہے کہ اقتصادی اعتبار سے کمزور طبقوں کے لئے دس فی صد ریزرویشن جنوری 2019 میں 103ویں آئینی ترمیم کے ذریعہ ملک کے باقی حصہ میں شروع کیا گیا تھا۔یہ ریزرویشن حکومت ہند کی ملازمتوں میں دستیاب اس طرح کے ریزرویشن کے علاوہ ہوگا۔ درج فہرست ذاتوں اور درج فہرست قبائل کی ترقی کافائدہ جس میں دوسروں کے علاوہ گجرس اور بکروال شامل ہیں جموں و کشمیر کی ریاست کے لئے قابل اطلاق بنایا گیا ہے ۔ 24 سال کے لمبے انتظار کے بعد 1995 کی 77ویں آئینی ترمیم اب جموں وکشمیر ریاست کے لئے نافذ ہوگئی ہے۔
ایک آرڈی نینس کے ذریعہ جموں و کشمیر ریزرویشن قانون 2004 میں ترمیم کرکے ریاستی سرکار کی ملازمتوں میں ریزرویشن کے لئے بین الاقوامی سرحد کے نزدیک رہنے والے لوگوں کو ان لوگوں کے برابر لایا گیا ہے جو لائن آف کنٹرول کے نزدیک رہ رہے ہیں۔ اس سے پہلے تین فی صد ریزرویشن کی شق ان نوجوانوں کے لئے دستیاب تھی جو جموں و کشمیر میں لائن آف کنٹرول کے چھ کلو میٹر کے اندر رہ رہے ہیں۔ اب یہ شق ان لوگوں کے لئے قابل اطلاق ہوگی جو بین الاقوامی سرحد کے نزدیک رہ ہے ہیں۔ بین الاقوامی سرحد کے نزدیک رہنے والی آبادی کی یہ ایک لمبے عرصے سے مانگ رہی ہے۔ کیونکہ وہ جموں کشمیر میں سرحد کے اس پار سے ہونے والی فائرنگ کا سامنا کرتے رہے ہیں۔
جموں و کشمیر ریزرویشن ایکٹ 2004 اور جموں و کشمیر ریزرویشن ضابطے 2005 مختلف زمروں مثلاً درج فہرست ذاتوں ، درج فہرست قبائل ، سماجی اور تعلیمی اعتبار سے پسماندہ طبقوں   حقیقی کنٹرول لائن کے آس پاس کے علاقوں میں رہنے والے لوگوں اور کمزور اور محروم طبقوں  کے ساتھ ساتھ سابق فوجیوں اور معزور افراد کے ہوریزونٹل ریزرویشن کے لئے مختلف کورسیز میں داخلے پرموشن اور براہ راست بھرتی میں عمودی ریزرویشن کی گنجائش فراہم کرتا ہے۔ البتہ ریزرویشن کے فائدے بین الاقوامی سرحد کے آس پاس کے علاقو ں میں رہنے والے لوگوں کے لئے نہیں بڑھائے گئے ہیں۔ یہ سرحد کے اس پار سے جاری کشیدگی کی وجہ سے بین الاقوامی افراد سماجی، معاشی اور تعلیمی پسماندگی کا نقصان بھگتے ہیں۔ سرحد کے اس پار سے گولہ باری اکثر ان لوگوں کو محفوظ علاقوں میں منتقل ہونے پر مجبور کرتی ہے اوروہ تعلیم کے شعبے میں بری طرح متاثر ہوتے ہیں ۔ کیونکی تعلیمی ادارے طویل مدت تک بند رہتے ہیں۔ لہذا یہ محسوس کیا گیا ہے کہ حقیقی کنٹرول لائن کے آس پاس رہنے والے افراد کی طرز پر ریزرویشن کے فائدے بین الاقوامی سرحد کے آس پاس کے علاقوں میں رہنے والے افراد کے لئے بڑھایا جانا قابل جواز ہے۔
۔۔۔۔۔۔۔۔۔۔۔
م ن ۔ح ا ۔ ج۔
U- 1311
(Visitor Counter : 75
ماحولیات، جنگلات اور موسمیاتی تبدیلی کی وزارت
ہوا کے معیار کے بندوبست سے متعلق کمیشن دلی-این سی آر میں ہوا کی کوالٹی کے منظرنامے پر قریب سے نظر رکھ رہا ہے
فضائی آلودگی پر کنٹرول کے بورڈ  کے 9.11.2022 کو چار بجے شام کے اے کیو آئی بلیٹن کے مطابق دہلی کا ایئر کوالٹی انڈیکس  260 پر تھا۔
این سی آر اور اس سے ملحقہ علاقوں میں فضائی کوالٹی بندوبست کا کمیشن دہلی-این سی آر میں ہوا کے معیار کے منظرنامے پر قریب سے نظر رکھ رہا ہے اور اسی کے مطابق گریڈیڈ ریسپونس ایکشن پلان سے متعلق ذیلی کمیٹی کل میٹنگ کر کے مناسب فیصلے کے لئے صورتحال کا تفصیلی جائزہ لے گی۔
وزارت خزانہ
محکمہ انکم ٹیکس کے نئے ای۔ فائلنگ پورٹل پر31 دسمبر 2021 تک 5.89 کروڑ انکم ٹیکس ریٹرن داخل کئے گئے
محکمہ انکم ٹیکس کے نئے ای۔ فائلنگ پورٹل پر آگے بڑھائی گئی مقررہ تاریخ 31 دسمبر 2021 تک تقریباً 5.89 کروڑ انکم ٹیکس ریٹرن  داخل کرائے گئے ہیں۔ 31 دسمبر 2021 کو 46.11 لاکھ سے زیادہ آئی ٹی آر داخل کرائے گئے۔ پورٹل پر ٹیکس دہندگان کو آسانی فراہم کرانے کے لیے، ہیلپ ڈیسک کے ذریعے 16850 ٹیکس دہندگان کی کالوں اور 1467 چیٹس کا جواب دیا گیا۔اس کے علاوہ محکمہ اپنے سرکاری ٹویٹر ہینڈل پر مدد فراہم کرانے کے لئے سرگرمی کے ساتھ ٹیکس دہندگان اور پروفیشنلزکے رابطے میں رہا ہے۔ 31 دسمبر 2021 کو ایک ہی دن میں ٹیکس دہندگان اور پروفیشنلز کے 230 سے زیادہ ٹویٹس کا جواب دیا گیا۔
سال 2021-22 کے لیے 31 دسمبر تک داخل کرائی گئیں 5.89 کروڑ آئی ٹی آر میں 49.6 فیصد آئی ٹی آر1 ، 9.3فیصد آئی ٹی 2 آر ، 12.1 فیصد آئی ٹی آر 3 ، 27.2 فیصد آئی ٹی آر 4 ، 1.3 فیصد آئی ٹی آر 5 ، آئی ٹی آر 6  اور آئی ٹی آر7  شامل ہیں۔ ان آئی ٹی آر میں میں 45.7 فیصد سے زیادہ پورٹل پر آن لائن آئی ٹی آر فارم کا استعمال کرتے ہوئے داخل کرائی گئیں اور بقیہ آف لائن سافٹ ویئر یوٹیلیٹیز سے تیار کی گئی آئی ٹی آر کا استعمال کرتے ہوئے اپ لوڈ کی گئیں۔
اس کے مقابلے میں 10 جنوری2021 تک ، داخل کرائی جانے والی آئی ٹی آر کی کل تعداد 5.95 کروڑ تھی جس میں آئی ٹی آر داخل کرانے کے آخری دن یعنی 10 جنوری، 2021 کو 31.05 لاکھ آئی ٹی آر داخل کرائی گئیں۔ جبکہ اس سال کے آخری دن داخل کرائی جانے والی آئی ٹی آر کی تعداد 46.11 لاکھ سے زیادہ ہے۔
محکمہ نے ممنونیت کے ساتھ ٹیکس دہندگان، ٹیکس پریکٹیشنرز، ٹیکس پروفیشنلز اور دیگر ایسے لوگوں کے تعاون کا اعتراف کیا جنہوں نے اس کو ممکن بنایا۔ ہم سبھی کے لیے ایک آسان اور مستحکم ٹیکس دہندہ خدمت کے تجربے کو یقینی بنانے کے لیے بے تکان کام کرنے کے اپنے عزم کا اعادہ کرتے ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-13
(Visitor Counter : 133
عملے، عوامی شکایات اور پنشن کی وزارت
عملہ، عوامی شکایات اور پنشن کی وزارت کے پنشن اور پنشن یافتگان کی بہبود کے محکمے نے مرکزی حکومت کے پنشن یافتگان کے لیے ڈیجیٹل لائف سرٹیفکیٹ کے فروغ کے واسطے ایک ملک گیر مہم شروع کی ہے
عملہ، عوامی شکایات اور پنشن کی وزارت کے پنشن اور پنشن یافتگان کی بہبود کے محکمے نے مرکزی حکومت کے پنشن یافتگان کے لیے ڈیجیٹل لائف سرٹیفکیٹ کے فروغ کے واسطے ایک ملک گیر مہم شروع کی ہے۔ نومبر 2021 میں وزیر مملکت  ڈاکٹر جتیندر سنگھ نے کسی بھی اینڈرائیڈ موبائل فون کے ذریعے لائف سرٹیفکیٹ جمع کرانے کی فیس اتھینٹی کیشن ٹیکنیک کا آغاز کیا تھا۔ اب محکمہ ڈیجیٹل موڈ کے ذریعے لائف سرٹیفکیٹ کو فروغ دینے اور فیس اتھینٹی کیشن ٹیکنیک کو مقبول بنانے کے لیے ایک خصوصی ملک گیر مہم شروع کر رہا ہے۔ تمام رجسٹرڈ پنشنرز ایسوسی ایشنز، پنشن تقسیم کرنے والے بینکوں، حکومت ہند کی وزارتوں اور سی جی ایچ ایس ویلنیس سنٹروں کو ہدایت دی گئی ہے کہ وہ پنشن یافتگان کی ’زندگی میں آسانی‘ کے لیے خصوصی کیمپوں کا اپہتمام کرکے لائف سرٹیفکیٹ جمع کرانے کے لیے ڈیجیٹل لائف سرٹیفکیٹ/ فیس اتھینٹی کیشن ٹیکنیک کو فروغ دیں۔ اس سلسلے میں پنشن اور پنشن یافتگان کی بہبود کے محکمے کے انڈر سکریٹری جناب دیپک گپتا کی قیادت میں مرکزی حکومت کی ایک ٹیم پریاگ راج کا دورہ کرے گی جہاں ایس بی آئی، بامرولی برانچ، پریاگ راج، اتر پردیش میں مرکزی حکومت کے پنشن یافتگان کے لیے 11 نومبر 2022 کو یہ مہم چلائے جائے گی ۔ تمام پنشن یافتگان ڈیجیٹل ذرائع سے اپنے لائف سرٹیفکیٹ جمع کرانے کے لیے سنٹر جا سکتے ہیں۔
یکم اکتوبر 2022 سے آج تک کے ڈی ایل سی کے اعداد و شمار یہ ہیں: کل ڈی ایل سی 29,29,986، فیس اتھینٹی کیشن کے ذریعے کل ڈی ایل سی 1,52,172، کل ڈی ایل سی ۔ سی جی او وی 11,95,594 اور فیس اتھینٹی کیشن کے ذریعے سی جی او وی کی کل ڈی ایل سی996۔
اس سے قبل لائف سرٹیفکیٹس مادی شکل میں جمع کرانا پڑتا تھا اور اس کے لیے بزرگ پنشن یافتگان کو بینکوں کے باہر گھنٹوں قطاروں میں کھڑے رہنے پر مجبور کیا جاتا تھا۔ اب یہ ان کے گھروں میں آرام سے ایک بٹن کے کلک پر ممکن ہو گیا ہے۔ موبائل کے ذریعے فیس اتھینٹی کیشن کے ذریعے لائف سرٹیفکیٹ جمع کرانے کے عمل میں، پہلی بار آدھار نمبر، او ٹی پی کے لیے موبائل نمبر، پی پی او نمبر، بینک/پوسٹ آفس کے ساتھ اکاؤنٹ نمبر سے متعلق تفصیلات کی ضرورت ہوتی ہے۔ یہ سہولت ریاستی حکومت کے ملازمین اور ریاست کے ٹریژری آفس کی شکل میں تقسیم کرنے والی اتھارٹی کے لیے بھی دستیاب ہے۔
مرکزی ٹیم نے تمام پنشن یافتگان سے اپیل کی ہے کہ وہ ڈیجیٹل میڈیم کے ذریعے اپنے لائف سرٹیفکیٹ جمع کرانے کے لیے سنٹر میں آئیں۔
۔۔۔۔۔۔۔۔۔۔۔
ش ح۔ا گ۔ن ا۔
U-12397
(Visitor Counter : 55
صدر جمہوریہ کا سکریٹریٹ
راشٹرپتی بھون میں عام لوگوں کا آنا یکم ستمبر سے 10 ستمبر تک موقوف رہے گا
عام لوگوں کے لیے راشٹرپتی بھون کا دورہ کرنا ، جی 20 سربراہ اجلاس سے متعلق تیاریوں کی بنا پر یکم ستمبر سے 10 ستمبر 2023 تک موقوف رہے گا۔
کیمیکلز اور فرٹیلائزر کی وزارت
ایمفو ٹیریسین – بی کے 30100 اضافی وائلس سبھی ریاستوں ؍ مرکز کے زیر انتظام علاقوں اور مرکزی اداروں کو الاٹ کئے گئے ہیں: جناب ڈی وی سدانند گوڑا
نئی دہلی،31؍مئی : کیمیا جات اور کیمیاوی کھادوں کے مرکزی وزیر جناب ڈی وی سدانند گوڑا نے اعلان کیا ہے کہ آج ایمفو ٹیریسین – بی کے 30100 اضافی وائلس سبھی ریاستوں ؍ مرکز کے زیر انتظام علاقوں اور مرکزی اداروں کو الاٹ کئے گئے ہیں۔
۔۔۔۔۔۔۔۔۔۔۔۔۔۔۔۔۔۔

U-5005
(
وزارت دفاع
ہندواڑا شہید کرنل آشوتوش شرما کو خراج عقیدت
نئی دہلی، 05 مئی 2020 / ہندواڑا کے شہید کرنل آشوتوش شرما کے باقیات سری نگر جموں و کشمیر سے جے پور لے جائے گیے ۔ 05 مئی 2020 کو اس جانباز کی پورے فوجی اعزاز کے ساتھ آخری رسوم ادا کی گئی۔ وزیراعلیٰ جناب اشوک گہلوت اور فوج کے کمانڈر سپت شکتی کمانڈ ، لیفٹیننٹ جنرل آلوک کلیر، پی وی ایس ایم، وی ایس ایم، نے ان کے باقیات پر گلدائرہ نذر کیا۔ اس موقع پر ممبر پارلیمنٹ جناب راجیہ وردھن راٹھور ، ریٹائرڈ افسران کی بہبود کے ، راجستھان کے وزیر جناب کھچریاواس ، مالیے کے سکریٹری جناب سندیپ ورما ، جے پور کے پولیس کمشنر جناب آنند سریواستو اور جے پور کے ڈپٹی کمشنر جناب جوگ رام بھی موجود تھے۔
اس موقع پر اظہار خیال کرتے ہوئے جنرل کلیر نے کرنل آسوتوش شرما کی بہادری اور اس انتہائی درجے کی قربانی کو سلامی دی۔ انہیں ہمارے عظیم ملک کی راہ میں میجر انُج سود سمیت فوج کے دیگر چار کامریڈ نے بھی سلامی دی۔ انہوں نے اس بات کا خاص طور پر ذکر کیا کہ کرنل آشوتوش شرما فوجی کارروائی میں ہر جانباز سپاہی کی نمائندگی کرتے ہیں اور یقین دہانی کرائی کہ بھارتی فوج اس شہید کو اور اس کے کنبے کو آنے والے دنوں میں ہمیشہ یاد رکھے گی۔ انہوں نے شہید کے کنبے کے افراد سے بات چیت بھی کی اور ان کے تئیں تعزیت کا اظہار بھی کیا۔
کرنل آشوتوش شرما کے پسماندگان میں ان کی اہلیہ محترمہ پلوی شرما اور ان کی بارہ سال کی بیٹی تمنا ہے جو جے پور کے ویشالی نگر میں رہتی ہیں۔ کرنل آشوتوش شرما کی والدہ محترمہ سدھا شرما اور بھائی پیوش شرما بھی جے پور میں رہتے ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
2020۔05۔06
U - 2297
(Visitor Counter : 107
وزیراعظم کا دفتر
وزیراعظم جناب نریندر مودی نے منوج داس کے انتقال پر تعزیت کا اظہار کیا
نئی دہلی،28؍اپریل : وزیراعظم جناب نریند رمودی نے ممتاز ماہر تعلیم، مقبول کالم نویس اور جانے مانے ادیب منوج داس کے انتقال پرتعزیت کا اظہار کیا ہے۔
جناب مودی نے ایک ٹوئیٹ میں کہا کہ جناب منوج داس نے ایک ممتاز ماہر تعلیم مقبول کالم نویس اور مستند ادیب کی حیثیت سے اپنی صلاحیتوں کا لو ہا منوایا۔ انہوں نے انگلش اور اُڑیہ ادب میں شاندار خدمات انجام دیں۔ وہ جناب اربندو کے فلسفے کے ایک سرکردہ علمبردار تھے۔ وزیراعظم نے ان کے انتقال پر، ان کے کنبے کے ساتھ تعزیت کا اظہار کیا ہے۔ اوم شانتی!
۔۔۔۔۔۔۔۔۔۔۔۔۔۔۔۔۔۔

U-4026
(
وزارت دفاع
وائس ایڈمیرل رونیت سنگھ اے وی ایس ایم ، این ایم نے وزارت دفاع کے آئی ایچ کیو عملے کے سربراہ  کے عہدے کی ذمہ داری سنبھالی
نئی دہلی ،04 دسمبر :وائس ایڈمیرل رونیت سنگھ اے وی ایس ایم ،این ایم نے 2دسمبر ،2019کو وائس ایڈمرل آرہری کماراے وی ایس ایم ، وی ایس ایم سے عملے کے سربراہ کی حیثیت سے عہدے کی ذمہ داری لے لی ہے ۔
اپنے کیریئرکی شروعات ، وائس ایڈمرل رونیت سنگھ نے یکم جولائی 1993سے کی ۔ آپ ماسٹرگرین ریٹنگ کے ساتھ ایک بہترین کوالیفائڈ فلائنگ آفیسر کے عہدے پرفائز ہوئے ۔ ایک فلیگ افسرکی حیثیت سے ان کی تقرری ، آئی ایچ کیو ، ایم اوڈی  میں اسسٹنٹ کنٹرول کریئر پروجیکٹ اوراسسٹنٹ کنٹرول وارشپ پروڈکشن اینڈ ایکویزیشن ، گووا علاقے کے فلیگ افسرگوا میں فلیگ آفیسرنیول ایوی ایشن ، فلیگ افسر کمانڈنگ ویسٹرن فلیٹ ، ممبئی ، ممبئی میں ویسٹرن نیول کمانڈ کے ہیڈکوارٹر میں چیف آف اسٹاف اور ایم اوڈی  آئی ایچ ایچ کیو میں ڈائرکٹرجنرل پروجیکٹ سی برڈ کے مختلف عہدوں پرہوئی ۔ عملے کے سربراہ کی حیثیت سے وائس ایڈمرل رونیت سنگھ ،ہندوستانی بحریہ کے برانچ عملے کے سربراہ ہوں گے اور تمام عملے کے خدمات اور بحریہ کی انڈکشن ، تربیت ، کریئر منیجمنٹ ، ڈسپلن  ، تنخواہ اوربھتوں سے متعلق اموریامعاملوں کے لئے ذمہ دارہوں گے ۔
وائس ایڈمیرل آرہری کمارکو ایچ کیو آئی ڈی ایس میں چیف آف انٹیگریٹڈ ڈیفنس اسٹاف کے چیئرمین کے چیف آف اسٹاف کمیٹی کی حیثیت سے کام کررہے ہیں ۔
وزارت دفاع
فوج کے زیر انتظام رہائشی کالجوں اور اسکولوں میں بھارتی فوج جموں و کشمیر اور لداخ کے نوجوانوں کو اعلیٰ تعلیم دلائی جائے گی
بھارتی فوج ملک بھر میں فوجی فلاح و بہبود تعلیمی سوسائٹی کے تحت چلنے والے رہائشی اسکولوں اور کالجوں میں لداخ اور جموں و کشمیر مرکز کے زیر انتظام علاقوں کے منتخب طلبا اور نوجوانوں کے انڈر گریجویٹ کورسز اور اسکولی تعلیم کی کفالت کرے گی۔ یہ آپریشن سدبھاونا کے حصے کے طور پر کیا جائے گا۔ اس اقدام کا مقصد مرکز کے زیر انتظام علاقوں کے اہل امیدواروں کو معیاری تعلیم فراہم کرنا اور انھیں محفوظ مستقبل کے لیے درکار صلاحیت اور کارکردگی کے حصول کے مواقع فراہم کرنا ہے۔
تعلیمی سال 2021 کے لیے آرمی پبلک اسکول ، بیاس  اور اتھورا گڑھ  میں آٹھویں اور نویں جماعت کی لڑکیوں اور لڑکوں کے لیے کے لیے کل 100 نشستیں  مختص کی گئی ہیں۔ 2022-23 کے بعد ان 100 نشستوں میں آرمی پبلک اسکول دھولاکو ، نوئیڈا  اور داغشائی  بھی شامل ہوں گے۔ تعلیمی سال 2021-22 میں 6 عہدے  پیشہ ورانہ کالجوں میں بالترتیب بنگلورو  اور گوہاٹی/جالندھر  دستیاب ہوں گے۔ ہاسپٹیلیٹی، فیشن ڈیزائننگ  اور نرسنگ  میں بیچلر کی ڈگری فراہم کی جائے گی۔ 2022-23 کے بعد ہر ایک میں مزید 2 نشستیں فراہم کی جائیں گی۔ یہ نشستیں مینجمنٹ انسٹی ٹیوشن آف آرمی، کولکتہ/گریٹر نوئیڈا  اور آرمی انسٹی ٹیوشن آف ایجوکیشن  گریٹر نوئیڈا  میں ہوں گی۔ ان کالجوں میں طلبا کو ایم بی اے اور بی ایڈ اور بی ایڈ اسپیشل ایجوکیشن  کے کورسز فراہم کیے جائیں گے۔ تعلیمی
سال 2021-22 کے دوران جموں و کشمیر اور لداخ کے مستقل رہائش پذیر افراد داخلے کے اہل ہیں جن کی سرپرستی ناردرن کمانڈ ہیڈ کوارٹر کرے گا۔ تاہم ہر امیدوار کو تعلیم کے مخصوص شعبے میں متعلقہ اہلیت کا امتحان پاس کرنا ہوگا۔ اس کے علاوہ تمام امیدواروں کو اگلے سال سے داخلہ امتحان دینا ہوگا۔
یہ اسکیم جموں و کشمیر اور لداخ مرکز کے زیر انتظام علاقے کے اہل نوجوانوں اور بچوں کو نئے مواقع فراہم کرتی ہے تاکہ وہ ملک کے بہترین اسکولوں اور کالجوں میں اچھی فیکلٹی، جدت طراز طریق تعلیم، تجربے اور جدید ترین بنیادی ڈھانچے کے ذریعے اپنے مستقبل اور کیریئر کے خوابوں کو پورا کرسکیں۔
وزارت دفاع
خصوصی ٹرین نے فوجی افراد کو سرحد پر پہنچایا
نئی دہلی،17,- اپریل 2020/ ایک خصوصی ٹرین نے تقریباً 950 فوجی افراد کو ، جنہوں نے بنگلور، بلگام اور سکندر آباد میں فوجی تربیتی اداروں میں اپنے پیشہ ور انہ کورس مکمل کرلئے تھے اور شمالی بھارت میں آپریشنل علاقوں میں اپنے یونٹوں میں شمولیت اختیار کرنے والے تھے، انہیں آج یعنی 17 اپریل سے بنگلور سے لے جانا شروع کردیا ہے۔ ان تمام افراد نے لازمی قرنطیہ مدت پوری کرلی ہے اور یہ طبی اعتبار سے بالکل فٹ ہیں۔ ان کو لے کر جانے والی ٹرین 20 اپریل 2020 کو اپنی منزل پر پہنچ جائے گی۔
ایک سینٹی ٖٹائزیشن ٹنل قائم کرنے کے علاوہ کووڈ-19 سے بچنے کی تمام احتیاطی تدابیر اختیار کرلی گئی جن میں پلیٹ فارموں ، ڈبوں اور سامان وغیرہ کو جراثیم سے پاک کرنے کے انتظامات شامل ہیں۔ اس سلسلہ میں تیاری اور اسکریننگ کے لئے ایک دوسرے سے فاصلہ برقرار رکھنے کویقینی بنایا گیا۔
ملک کے شمال مشرقی حصے میں تعیناتی کے لئے دیگر فوجیوں کو اپنے اپنے یونٹوں میں پہنچانے کے لئے دوسری ٹرین بعد میں چلائی جائے گی۔
م ن۔ ج۔ ج
Uno-1814
(
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 86.01 کروڑ ویکسین خوراک دی جاچکی ہیں۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.89 فیصد جو مارچ 2020 سے اب تک کی کم ترین شرح ہے۔
ہندوستان میں اس وقت زیرعلاج مریضوں کی مجموعی تعداد 2,99,620 ہے جو 191 دنوں میں سب سے کم ہے۔
گزشتہ 24 گھنٹوں کے دوران 26,041نئے معاملے سامنے آئے ہیں۔
فی الحال صحتیابی کی شرح 97.78 فیصد ہے۔
گزشتہ 24 گھنٹوں کے دوران29,621 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,29,31,972ہوگئی ہے۔
جانچ کے بعد متاثر پائے جانے والے ہفتے وار مریضوں کی شرحفیصد ہے، جو گزشتہ 94دنوں میں 3 فیصد سے بھی کم ہے۔
پچھلے 28دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 56.44کروڑ ٹیسٹ کئے جاچکے ہیں۔
وزارت دفاع
انڈو- تھائی مربوط گشت
بھارتی بحریہ اور رائل تھائی نیوی کے درمیان بھارت تھائی لینڈ مربوط پیٹرول کورپیٹ  کے 30ویں ایڈیشن کاانعقاد 18 سے20 نومبر کے درمیان کیا گیا ۔ بھارتی بحریہ کا جہاز کارموک ،بھارت میں بنایا گیا ایک کارویٹ میزائل اور اس کا ساتھی تھائی لینڈ کا جہاز کرا بوری، ایک ڈورنیر میری ٹائم پیٹرول کے ساتھ ، چاؤ پھرایا، کلاس فری گیٹ جہاز ہے، یہ جہاز دونوں بحریہ کی طرف سے سی او آر پی اے ٹی میں حصہ لے رہے ہیں۔
بھارتی حکومت کے ساگر ویژن کے مطابق، بھارتی بحریہ بحر ہند خطے میں ای ای زیڈ، نگرانی کے ساتھ دوسرے ممالک کو تعاون کرتی ہے ، ان کے درخواست کے مطابق جس میں انسانی مدد اور قدرتی آفات اور دیگر سہولتیں اور صلاحیتوں کی سرگرمیوں میں اضافہ شامل ہیں۔ بھارت اور تھائی لینڈ وسیع پیمانے پر سرگرمیوں اور تبادلہ خیال کااحاطہ کرتے ہوئے قریبی اور دوستانہ تعلقات رکھتے ہیں، جو گزشتہ برسوں میں اور بہت مضبوط ہوئے ہیں۔
سمندری رابطوں کو نافذ کرنے کے لئے دونوں بحریہ 2005 سےاپنی بین الاقوامی سمندر ی حدود میں سال میں دو بار کورپیٹ کاانعقاد کرتی ہیں،اس کا مقصد بحر ہند کے اہم حصوں میں محفوظ بین الاقوامی تجارت اور کمرشیل شپنگ کو یقینی بنانا ہے۔کور پیٹ دونوں بحریہ کےدرمیان تفہیم اور معلومات کے اشتراک میں اضافہ کرتا ہے اور اداروں کو غیر قانونی اور غیر مطلع ماہی گیری، ڈرگ ٹریفکنگ، سمندری دہشت گردی، اسلحہ کی چوری ، پائیریسی کی روک تھام کے طریقوں کی سہولت فراہم کرتا ہے۔ یہ اسمگلنگ، غیر قانونی امیگریشن کی روک تھام اور سمندر میں ایس اے آر آپریشن چلانے کے لئے معلومات کے تبادلہ کے ذریعہ آپریشنل ہم آہنگی کو مزید فروغ دیتا ہے۔
30 واں انڈو۔ تھائی کورپیٹ روائل تھائی نیوی کے ساتھ انٹر- آپریبیلٹی کو مستحکم کرنےاور تعلقات کو مضبوط کرنے کی بھارتی بحریہ کی کوششوں کی سمت میں تعاون کرے گا۔
سماجی انصاف اور تفویض اختیارات کی وزارت
بزرگ شہریوں کے لیے امپلائمنٹ ایکسچینج پورٹل
نئی دہلی،7 دسمبر 2021: گزشتہ برسوں کے دوران ملک میں بزرگ شہریوں کی تعداد میں اضافہ ہوا ہے۔ پچھلی تین مردم شماریوں کے دوران بزرگ شہریوں کی آبادی کی تفصیل درج ذیل دی گئی ہے:

|
|
سال
|
|
1991
|
|
2001
|
|
2011
|
|
بزرگ شہریوں کی آبادی
|
|
57
|
|
77
|
|
103
سال 2011 کی مردم شماری کے مطابق ، بزرگ شہریوں کی آبادی کی ریاست وار / مرکز کے زیر انتظام علاقوں وار تفصیلات ضمیمے میں درج ہیں۔
سماجی انصاف اور بااختیار بنانے کے محکمے نے یکم اکتوبر 2021 کو ،’بزرگ اہل شہری برائے امپلائمنٹ ان ڈگینٹی ‘ کے نام سے ایک پورٹل شروع کیا گیا ہے جو روزگار کے متلاشی بزرگ شہریوں اور روزگار فراہم کرانے والوں کو ایک جگہ لانے کے لیے آئی ٹی کا ایک پلیٹ فارم فراہم کرتاہے۔ ایک فرد بزرگ شہری اپنی متعلقہ تعلیم، تجربے، مہارت اور دلچسپی کے شعبوں کے ساتھ پورٹل پر خود کا اندراج کراسکتاہے۔ کوئی بھی ملازمت فراہم کرنے والا بھی اس پورٹل پر اپنا اندراج کراسکتا ہے۔ دلچسپی رکھنے والے اور اہل بزرگ شہری، https://sacred.dosje.gov.in پورٹل پر اپنی اہلیت کے اعتبار اور معیار کے مطابق ملازمت کے لیے درخواست دے سکتے ہیں۔
ضیمہ
ریاست وار 2011 کی مردم شماری کے مطابق ریاست وار بزرگ افراد کی آبادی
|
|
نمبر شمار
|
|
ریاست / مرکز کے زیر انتظام علاقہ
|
|
مجموعی آبادی 
|
|
|
|
|
|
افراد
|
|
1
|
|
2
|
|
3
|
|
1.
|
|
آندھراپردیش
|
|
8278241
|
|
2.
|
|
انڈومان اور نکوبار جزائر
|
|
25424
|
|
3.
|
|
اروناچل پردیش
|
|
63639
|
|
4.
|
|
آسام
|
|
2078544
|
|
5.
|
|
بہار
|
|
7707145
|
|
6.
|
|
چنڈی گڑھ
|
|
67078
|
|
7.
|
|
چھتیس گڑھ
|
|
2003909
|
|
8.
|
|
دادار اور نگر حویلی
|
|
13892
|
|
9.
|
|
دمن اور دیو
|
|
11361
|
|
10.
|
|
قومی راجدھانی خطہ دلّی
|
|
1147445
|
|
11.
|
|
گواہ
|
|
163495
|
|
12.
|
|
گجرات
|
|
4786559
|
|
13.
|
|
ہریانہ
|
|
2193755
|
|
14.
|
|
ہماچل پردیش
|
|
703009
|
|
15.
|
|
جموں اور کشمیر
|
|
922656
|
|
16.
|
|
جھارکھنڈ
|
|
2356678
|
|
17.
|
|
کرناٹک
|
|
5791032
|
|
18.
|
|
کیرالہ
|
|
4193393
|
|
19.
|
|
لکشدیپ
|
|
5270
|
|
20.
|
|
مدھیہ پردیش
|
|
5713316
|
|
21.
|
|
مہاراشٹر
|
|
11106935
|
|
22.
|
|
منی پور
|
|
187694
|
|
23.
|
|
میگھالیہ
|
|
138902
|
|
24.
|
|
میزورم
|
|
68628
|
|
25.
|
|
ناگالینڈ
|
|
102726
|
|
26.
|
|
اڈیشہ
|
|
3984448
|
|
27.
|
|
پڈوچیری
|
|
120436
|
|
28.
|
|
پنجاب
|
|
2865817
|
|
29.
|
|
راجستھان
|
|
5112138
|
|
30.
|
|
سکم
|
|
40752
|
|
31.
|
|
تمل ناڈو
|
|
7509758
|
|
32.
|
|
تریپورہ
|
|
289544
|
|
33.
|
|
اترپردیش
|
|
15439904
|
|
34.
|
|
اتراکھنڈ
|
|
900809
|
|
35.
|
|
مغربی بنگال
|
|
7742382
|
|
|
|
میزان
|
|
103836714
یہ معلومات آج لوک سبھا میں سماجی اور انصاف اور بااختیار بنانے کی وزارت میں وزیر مملکت محترمہ پراتیما بھومک نے ایک تحریری جواب میں دی۔